Consells generals d'ajuda i suport per ajudar a reduir el consum d'alcohol.
El tabac i l'alcohol no són drogues.
Encara que siguin substàncies legals, es consideren drogues perquè actuen sobre l'organisme i provoquen diferents efectes negatius i tenen la capacitat de generar tolerància i dependència.
Beure alcohol només els caps de setmana no comporta riscos.
Un consum elevat d'alcohol, tot i que sigui de forma puntual, pot ocasionar un dany important per a la pròpia saluta (per exemple un coma etílic) i un augment del risc de patir altres problemes ja que està associat a altres conductes de risc com la conducció sota els efectes de l'alcohol i les pràctiques sexuals sense protecció.
Inicialment, el consum d'alcohol dilata els vasos sanguinis i genera certa sensació d'escalfor.
Però, a la llarga, aquest efecte provoca una pèrdua més ràpida del calor corporal.
Només el temps permetrà que el teu cos elimini l'alcohol consumit.
Un cafè et pot posar tens, però no et mantindrà alerta ni restaurarà els sentits que ja van ser afectats pel consum d'alcohol.
En un inici pot donar sensació d'eufòria i desinhibició.
Això fa que es perdi la vergonya a l'hora de parlar, ballar, tenir relacions sexuals, etc. No obstant això, com que es té una percepció distorsionada de la realitat, pot ser que es facin coses que no es farien en un estat més lúcid: tenir relacions sexuals sense protecció, lligar amb algú que potser no ens interessa, etc.
Vomitar accelera l'eliminació d'alcohol a la sang.
Ni vomitar, ni refrescar-se, ni prendre cafè serveixen per eliminar l'alcohol més de pressa.
Tot i que pot fer que la persona se senti més desperta, no l'ajudarà a eliminar l'alcohol o millorar les habilitats psicomotores.
Resistir bé l'alcohol NO indica fortalesa i control
El fet de resistir els efectes de l'alcohol no significa que una persona sigui més forta.
En canvi, pot indicar que el seu cos està acostumat a l'alcohol i que cada vegada en necessita més quantitat per obtenir els mateixos efectes.
Això pot ser l'inici d'un procés de dependència de l'alcohol.
La cocaïna treu els efectes de l'alcohol.
La cocaïna és una substància estimulant que pot emmascarar l'efecte depressor de l'alcohol, però en cap cas eliminar-lo o disminuir-lo.
Per això, malgrat que es té una sensació de control de la situació, les capacitats segueixen estan alterades i davant un control d'alcoholèmia es continua donant un resultat positiu.
Q de festa! és un distintiu que reconeix aquells espais de música i ball que compten amb un seguit de recursos i serveis relacionats amb la salut, el benestar i la qualitat orientats a reduir determinats riscos associats a la nit i al consum i a afavorir el benestar dels seus usuaris i usuàries.
El projecte reconeix aquells locals o esdeveniments d'oci nocturn que compten amb un seguit de recursos i serveis relacionats amb la salut, el benestar i la qualitat.
Els serveis que ofereixen els locals estan orientats a reduir determinats riscos associats a la nit i al consum i a afavorir el benestar dels seus usuaris i usuàries
A l'expositor Q de festa! hi trobaràs informació útil sobre salut, drogues, sexualitat i altres temes que et poden interessar.
El personal que treballa als espais Q de festa! té formació en prevenció i reducció de riscos en l'oci nocturn i et pot donar un cop de mà.
Disposes d'unes regletes perquè puguis calcular el teu nivell aproximat d'alcoholèmia, i en alguns espais també hi trobaràs alcoholimetres a les màquines de són2dies.
Garantim l'accés a aigua potable i fresca per prevenir el risc de deshidratació.
Abans de marxar pots mirar el nostre mapa i trobar la millor manera d'arribar a casa en transport públic.
Per prevenir malalties de transmissió sexual i embarassos no desitjats, trobaràs preservatius a les màquines de són2dies.